་ཐར་དང་
བསྟོད་ཚོགས་ཀྱི་སྐོར།

༄༅། །ལམ་འབྲས་བླ་མ་བརྒྱུད་པའི་རྣམ་པར་ཐར་པ་
ངོ་མཚར་སྣང་བ་ལས་དྲངས་པའི་རྗེ་བཙུན་
གོང་མ་རྣམ་ལྔའི་རྣམ་ཐར་
བཞུགས།
བླ་མ་དམ་པ་བསོད་ནམས་རྒྱལ་མཚན་གྱིས་མཛད།
༄༅༄༅། །རྗེ་དགོན་པ་བ་དེ་ལ་སློབ་མ་མང་དུ་མངའ་ཡང་གསུང་ངག་འདིའི་
བརྒྱུད་པ་འཛིན་ཅིང་གྲུབ་པ་བརྙེས་པའི་སློབ་མ་མཆོག་ཏུ་གྱུར་པ་ནི་ས་སྐྱ་པ་ཆེན་
པོ་ཉིད་ཡིན་པས་དེའི་རྣམ་པར་ཐར་པ་ཅུང་ཟད་བརྗོད་ན། སྐྱེ་བ་བརྙེས་པའི་ཁྱད་
པར། ལུང་རྟོགས་ཀྱི་ཡོན་ཏན་ཇི་ལྟར་མངའ་བ། སློབ་མའི་མཆོག་ཇི་ལྟར་བྱུང་
བ། བརྒྱུད་པ་གཉིས་ཇི་ལྟར་འཕེལ་ཚུལ་དང་བཞིས་རྟོགས་པར་བྱ་སྟེ།
དེ་ལ་དང་པོ་ནི། བླ་མ་དཀོན་མཆོག་རྒྱལ་པོ་དགུང་ལོ་ལྔ་བཅུ་རྩ་དགུ་བཞེས་
པ་ཆུ་ཕོ་སྤྲེའུ་ལ་གུ་ར་བའི་བུ་སྲིང་མོ་ཇོ་མོ་ཞང་མོ་ལ་སྲས་གཅིག་འཁྲུངས་པའི་
མཚན་ཀུན་དགའ་སྙིང་པོ་ཞེས་བྱ་སྟེ། དེའང་འགྲོ་བ་ཀུན་གྱི་ཡིད་དུ་འོང་ཞིང་
མཛེས་ལ་སྐྱོན་མེད་པ་དགེ་བའི་བཤེས་གཉེན་གྱི་རིགས་ཅན་དུ་གྱུར་པའོ། །དེ་
དུས་སུ་རེ་ཞིག་ཆེན་མ་ཕྱུག་མོ་ལ་གསང་ནས་ཡོད་པ་ལ། ཆེན་མ་རྡོ་རྗེ་ཕྱུག་མོ་ན་
རེ། ཉིད་ཀྱི་གདུང་བརྒྱུད་འདི་ཆད་དུ་ཕོངས་པ་ཡིན། ཞང་མོ་ལ་སྲས་ཡོད་པ་
དེ་བདག་ལ་གསང་བ་དེ་མ་ལེགས། དེ་ཉིད་ལ་སྲས་ཡོད་པས་ཆོག །བདག་ལ་
- 381-
-

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
ནོར་མི་དགོས་བུའི་མ་ལ་དགོས་པ་ཡིན་གསུངས་ནས། ས་སྐྱའི་མདུན་གྱི་མཆོད་
ཞིང་མ་གཏོགས་པ་ཚོ་ཞང་མོ་ཡུམ་སྲས་ལ་གཏད་དོ། །དེ་ནས་བཟུང་སྟེ་རིམ་གྱིས་
ལོངས་སྤྱོད་དང་དབང་ཕྱུག་ཕུན་སུམ་ཚོགས་པར་གྱུར་ནས་མཐོ་རིས་ཀྱི་ཡོན་ཏན་
བདུན་ལ་མངའ་མཛད་པ་ཡིན་ནོ། །
གཉིས་པ་ལུང་དང་རྟོགས་པའི་ཡོན་ཏན་ཇི་ལྟར་མངའ་བ་ལ་གཉིས་ཀྱི།
དང་པོ་ལ་གཉིས་ལས། ཐུན་མོང་གི་ཡོན་ཏན་ཇི་ལྟར་མངའ་བ་ནི།
དང་པོ་ཉིད་ནས་ཀློག་ཡིག་རྩིས་ལ་བྱང་ཞིང་ལུགས་ཀྱི་བསྟན་བཅོས་
་རྣམས་
དང་། སྐྱེས་པ་བུད་མེད། དུད་འགྲོ། ནོར་བུ་བརྟགས་པ། སྒྱུ་རྩལ། སྨན་
དཔྱད། སྒྲ་སྙན་དངགས། སྡེབ་སྦྱོར་ལ་སོགས་པ་མཁས་པར་གྱུར་པས་ཚུལ་
ལུགས་དེ་དག་གི་སྒོ་ནས་འཇིག་རྟེན་པ་ཀུན་གྱི་ཡིད་ཚིམ་པར་མཛད་པ་ཡིན་ནོ། །
གཉིས་པ་ཐུན་མོང་མ་ཡིན་པའི་ཡོན་ཏན་ལ་གཉིས་ཀྱི།
དང་པོ། སྤྱིར་གསན་སྦྱོང་མཛད་ཚུལ་ནི། ཐོག་མ་ཁོ་ནར་ཡབ་ལས་ཀྱེ་རྡོ་
རྗེའི་དབང་ཞུས་ཏེ་དེ་དག་གི་ཐུགས་སུ་ཆུད་པའི་ཆོས་རྣམས་ཅི་རིགས་པར་གསན་
ནོ། །དེ་ནས་དགུང་ལོ་བཅུ་གཅིག་ལོན་པ་ལ་ཡབ་སྐུ་གཤེགས་ཏེ་རྩིས་བྱས་པས་
གཤེགས་རྫོང་བྱེད་པ། ཕྱི་རྟེན་གྱི་འགྲམ་འདིང་བ། གདན་ས་བ་ཚུད་པ་རྣམས་
ཉིན་གཅིག་ལ་གྲུབ་ན་ཤུལ་དུ་ཕུན་སུམ་ཚོགས་པ་འོང་ཟེར་ནས། ཡུམ་ན་རེ།
ཉིད་ཀྱི་ཡབ་ཀྱང་ལོ་ཙཱ་བ་དང་འབྲེལ་བའི་ཆོས་འདི་བརྫུན་ཆུང་ཟེར་ནས་མཉེས།
ཡབ་ཀྱི་སློབ་དཔོན་ཡང་ལོ་ཙཱ་བ་ཡིན་པས་ཉིད་ཀྱང་ལོ་ཙཱ་བ་གཅིག་ལ་ཆོས་སློབ་
དགོས་ཤིང་། ཉིད་ཆུང་བས་འོ་ཅག་གིས་དགོན་པ་མི་ཟིན་པས། གདན་ས་བ་
རི་ལོ་ཙཱ་བ་ལ་གཏད་པ་དྲག་ཟེར་ནས། བ་རི་ལོ་ཙཱ་གཡུ་མཁར་མོ་ན་ཡོད་པ་སྤྱན་
དྲངས་ཏེ། འཕྲང་བྲག་དམར་བ་གཉིས་བསགས་ནས་ཆོས་འཁོར་བྱེད་པ། ཕྱི་
-382-

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་བསྟོད་ཚོགས་ཀྱི་སྐོར།
རྟེན་གྱི་འགྲམ་འདིང་བ། བ་རི་བ་གདན་སར་བཀོད་པ་རྣམས་ཉིན་གཅིག་ལ་བྱས་
ཏེ། ཞིང་མོ་ཆེ་མ་གཏོགས་པའི་གཞིས་ཚོ་བླ་མ་བ་རི་བ་ལ་གཏད་དེ་གདན་ས་ལོ་
བཅོ་བརྒྱད་བསྐྱངས། བླ་མའི་ཞལ་ནས་ཁྱོད་ཀྱི་ཕ་ཇོ་སྲས་ཀྱི་བུ་བྱ་བ་སློབ་གཉེར་
བྱེད་དགོས། དེ་ལ་ཤེས་རབ་དགོས་པས། དེའི་ལྷ་འཕགས་པ་འཇམ་དཔལ་ཡིན་
ཞིང༌། ཨ་ར་པ་ཙ་ན་འདི་སྒྲུབས་གསུངས་ནས། བསྒྲུབས་པས་ཟླ་བ་དྲུག་ན་
འགྲུབ་སྟེ། དེ་ནས་དགུང་ལོ་བཅུ་གཉིས་པའི་དུས་སུ་ད་སློབ་གཉེར་གཅིག་ལ
གཏོང་བས་གང་དུ་བཏང་བ་དྲག་གྲོས་བྱས་པས། ཆོས་ཀྱི་བཤད་གཞི་ཆེ་བར་
འདུག་པས་མངོན་པ་ཞིག་སློབ་ཏུ་བཏང་བ་དྲག་ཟེར་ཏེ། རོང་ངུར་སྨྲིག་ཏུ་བྱོན་
པས་བྲང་ཏིའི་གྲྭ་པ་རྣམས་ཚོགས་ནས་བྲང་ཁང་ཟུར་པ་མེད་པས་སྲང་ཁ་ཕུག་
རྡུགས་ཤིག་ཏུ་ཕྱ་རའི་ཡོལ་བས་བཅད་ནས་བཞུགས། ཁང་ཚན་གཅིག་ན་ཡར་
འབྲོག་ཁོབ་ལེ་བའི་གྲྭ་པ་ཞིག་ལ་འབྲུམ་བུ་མེ་དབལ་ནག་པོ་བྱུང་བ་ལ། ནད་
གཡོག་མེད་པས་མ་བཟོད་ནས་གཡོག་མཛད་པས་དེས་ཕན་ཏེ་བླ་མ་ལ་འགོས་ནས་
བསྙུངས། དེ་ཙ་ན་ས་སྐྱ་ན་ཨ་པོ་ཕག་སྟོན་བྱ་བ་མིག་མཐོང་ཡོད་པ་ཞིག་སྔ་དྲོ་ཉི་
མ་ལ་འཐོན་ནས་བསྡད་ཙ་ན། ཤར་ཕྱོགས་གྲྭ་ཆུང་གོང་ཁ་ན་ཡར་རྟ་གྲོ་བོ་ཞོན་
པ། ཞྭ་ཐང་ཞུ་ཕྱལ་ཐབས་ཅན་གོན་པ། ཕོད་ཀ་ཆེན་པོ་ཅན་ཞིག་ལྕགས་གཡོབ་
ཀྱིན་ས་སྐྱའི་ཐད་ཀར་རྟ་ཁ་བསྒྱུར་ནས། ཀུན་དགའ་སྙིང་པོ་ན་ཡིན་ཡོད། ཁྱེད་
ས་སྐྱ་པ་ཅི་མནོ་བ་ཡིན་ཟེར་བ་ཞིག་བྱུང་སྟེ། དེའི་ལོ་རྒྱུས་བསྙད་པས། ཨ་པོས་
ཟེར་བ་བཞིན་ཡོང་གིན་ཡོད། ཕལ་ཆེར་བདེན་ལས་ཆེ་ཟེར། དེའི་དགོང་མོ་
བང་ཆེན་པ་སླེབས། མ་གཅིག་གིས་ཀུན་དགའ་སྙིང་པོ་མ་ཤི་ན་རུང་། ཤི་ན་
ངའང་ས་སྐྱ་ན་འཁོར་རྒྱུ་མེད་བསམས་ནས་ཆོང་འཕྲུལ་བྱས་ཏེ་གསེར་ལ་སོགས་པ་
རྫས་མང་པོ་ཁྱེར་ནས་བྱོན། མཇལ་བ་དང༌། སྐུ་ན་གཞོན་པ་དང་། ཐག་རིང་
- 383 -

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
དུ་བསྙུངས་པས་བཤུམས་པ་ལ། ཡུམ་ན་རེ། ཕ་ཇོ་སྲས་ཀྱི་བུ་བྱ་བ་ལ་སྙིང་རུས་
དགོས་པ་ཡིན། སྙིང་རུས་ཀྱི་ཚུགས་ཁའམ། ཁྱོད་དགེ་འདུན་རྒྱ་མཚོ་ལྟ་བུ་འདིའི་
གསེབ་ཏུ་ཤི་ན་རང་ལེགས་པ་ཡིན་ཏེ་ཟེར་ནས་ཤེད་བཅད་སྐད། དེར་བསྙུང་
དྭངས་ནས་ངུར་སྨྲིག་པ་བྲང་ཏི་དར་མ་སྙིང་པོ་ལས་མངོན་པ་ཚར་གཅིག་གསན་
པ་ལ་ཐུགས་སུ་ཆུད་པས་ཀུན་གྱིས་ངོ་མཚར་དུ་འཛིན་པར་གྱུར། དགེ་བཤེས་བྲང་
ཏི་པ་སྐུ་གཤེགས་ཏེ། ཟུར་ཆོས་པ། བྱང་འཆད་པ། ཁྱུང་ལ་ས་སྡེ་དང་སྡོམ་
གཉིས་ལ་སོགས་པ་གསན་ཅིང་། ཉང་སྟོད་དུ་ཁྱུང་རིན་ཆེན་གྲགས་པ་ལས་རྣམ་
ངེས་དང་རིག་ཐིག་ལ་སོགས་པ་གསན། ཟུར་ཆོས་པ་མི་དིག་པ་ཡིན། དེ་ཙ་ན་
ས་སྐྱ་པའི་གཞི་པས་ཕྲིན་བསྐུར་ཏེ་ཚད་མ་ཕྱིས་གསན་པས་ཆོག །བླ་མ་བ་རི་བ་
བགྲེས་པས་ཕྱིས་གསན་པ་མི་འོང་བས་ཡར་འབྱོན་པར་ཞུས་པས། ཡར་བྱོན་ནས་
བླ་མ་བ་རི་བའི་ཆོས་སྐོར་ཐམས་ཅད་ཐུགས་སུ་ཆུད་པར་མཛད་དོ། །དེ་ནས་གྲོམ་
པ་གཡུ་རྩེ་འཇིད་ཕུར། མེས་ལྷང་ཚེར་ལས་རྣམ་ངེས། རིག་ཐིག །རང་རྒྱུད་
ཤར་གསུམ་ལ་སོགས་པ་གསན་ནོ། །དེ་ནས་བླ་མ་བ་རི་ལོ་ཙཱ་བས་གདན་ས་གཏད་
དེ། ཡུན་མི་རིང་བ་ན་བར་ཕུག་ཏུ་བ་རི་བ་སྐུ་གཤེགས་སོ། །དེ་ནས་བླ་མ་གནམ་
ཁའུ་པའི་དྲུང་དུ་བྱོན་ནས་བྱ་སྤྱོད་དང་ཡོ་གའི་སྐོར་ཕལ་ཆེ་བ་དང་། གསང་འདུས་
འཕགས་སྐོར་དང་། ཡེ་ཤེས་ཞབས་ལུགས་ཕྲ་མོ་དང་བཅས་པ། མངོན་རྟོགས་
རྒྱན་མ་གཏོགས་པའི་བྱམས་ཆོས་བཞི། བསླབ་བཏུས། སྤྱོད་འཇུག །མདོ་ཀུན་
ལས་བཏུས་དང་། སྤྱོད་ཕྱོགས་ཕྲ་མོ་མང་དུ་གསན་ནོ། །བླ་མ་གནང་འདི་བཙོང་
སྒོག་ལ་དགྱེས་པས་དཀོན་མཆོག་གི་དྲུང་དུའང་འབུལ། ཁོང་རང་ཡང་གསོལ།
བྱ་འཕྲང་པ་མཇལ་དུ་འོང་ཙ་ན། འོ་ཅག་གི་མཆོད་པ་ལ་གཞན་མ་དད་པ་སྐྱེའོ་
གསུངས་ནས་སྦེད། ཁོང་ལོངས་སྤྱོད་ལ་འཛིན་པ་ཤིན་ཏུ་ཆུང་སྟེ། གཞན་གྱིས་
384

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་བསྟོད་ཚོགས་ཀྱི་སྐོར།
གསེར་སྲང་གང་ཕུལ་འདུག་པ། ཁའང་མ་ཕྱེ་བར་ཡིག་ཆ་གཅིག་གི་ནང་ན་ཕར་
ཁྲེ་ཚུར་ཁྲེ་འདུག་པ། འདི་ཅི་ལགས་ཞུས་པས། གསེར་རམ་བྱ་བ་ནོར་ཆེན་པོ་
ལགས་སོ་ཟེར་ནས་གང་དགར་བཞག་འདུག་ཟེར། ཁོང་གྲོངས་ཙ་ན་ཐམས་ཅད་
ཀྱིས་མཐོང་བར་ཚེས་བཅོ་ལྔའི་ཟླ་འོད་ལྟ་བུར་འདུག་སྟེ། ཅི་ཡིན་བལྟས་པས་བླ་
མ་ནི་རིན་པོ་ཆེའི་ཁྲི་ཆེན་པོ་གཅིག་ལ་བཞུགས། ལྷའི་བུ་མང་པོས་ཁྲི་འདེགས་
པའི་རིན་པོ་ཆེའི་འོད་དུ་འདུག་སྟེ། དེ་ནས་མཁའ་སྤྱོད་དུ་གཤེགས་སོ། །དེ་ནས་
བགྲེས་པོ་རྣམས་གྲོས་བྱས་ཏེ། ད་ཕ་ཆོས་གཅིག་རྩད་གཅོད་པ་འཐད་པར་འདུག་
པ་ལ་པུ་ཧྲང་པ་གསལ་བའི་སྙིང་པོ་མཁས་ཏེ། དེ་ནི་གཤེགས། དེའི་སློབ་མ་ལ་
འཁོན་སྒྱི་ཆུ་བ་དཀོན་མཆོག་འབར་མཁས་ཀྱང་ཟེར། གདུང་རུས་ཀྱང་གཅིག་པས་
ཁོང་ཅན་བྱོན་པ་དྲག་ཟེར་ནས་བྱོན། དབང་བསྐུར་ཞུས་པས་སྟ་གོན་གྱི་ནུབ་མོ་
མནལ་ལམ་དུ་སྲིད་པའི་རྒྱ་མཚོ་ཡིན་ཟེར་བའི་ཆུ་བོ་ཆེན་པོ་དམར་མེར་རེ་བ་ཞིག་
ལ་ཟམ་པ་གསུམ་འདུག་པའི་ཆུ་འགྲམ་ན། བསྒྲལ་རྒྱུའི་མི་མང་པོ་འདུག་པས། ང་
སྒྲོལ་བར་ཞུ། ང་སྒྲོལ་བར་ཞུ་ཟེར་ནས། དེ་ལ་བསྒྲལ་བས་ཟམ་པ་ཕྱི་མ་ལ་མི་
གསུམ། བར་པ་ལ་བདུན། ཉེ་ཤོས་དེ་ལ་མང་པོ་ཞིག་བསྒྲལ་བ་རྨིས། ཅུང་
ཟད་བསྙེལ་ཏེ་ཉི་མ་ཞིག་ལ་བསྙེལ་གསོ་བ་སྙམ་བྱེད་ཙ་ན་མནལ་སད་པས། ནངས་
པར་རྨི་ལམ་དྲིས་པས་ན་འདི་ལྟར་བྱུང་ཞུས་པས། བླ་མའི་ཞལ་ནས། ཁྱོད་ཀྱི་
འཁོས་ཀྱིས་མི་གསུམ་ལས་ག་ལ་སྒྲོལ་ཞེས་ཞལ་ཀྱལ་ཡང་གསུངས། དེ་ནས་ཀྱེ་རྡོར་
ཌོམྦི་པ་དང་། བྲམ་ཟེ་ནག་པོའི་སྐོར། གྲུབ་པ་སྡེ་བཅོ་བརྒྱད་སྙིང་པོའི་སྐོར། ཕྲ་
མོ་ཉི་ཤུ་རྩ་ལྔ་ཡན་ལག་དང་བཅས་པ། འབྲོག་མིའི་ལུགས་ཀྱི་མ་ཧཱ་མཱ་ཡཱ། ཟླ་
གསང་ཐིག་ལེ། སངས་རྒྱས་ཐོད་པ་འགྲེལ་པ་དང་བཅས་པ། མར་ལུགས་ཀྱི་གུར་
བརྟག །གདན་བཞི་མ་ཧཱ་མཱ་ཡཱ་རྣམས་ཀྱི་བཤད་བཀའ་མན་ངག་དང་བཅས་པ།
- 385 -

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
དབུ་མ་རང་རྒྱུད། བསླབ་བཏུས། སྤྱོད་འཇུག་རྣམས་གསན་ནོ། །དེའང་ཁོང་
ལ་གྲྭ་པ་བརྒྱད་ཅུ་ཙམ་ཡོད་པའི་ནང་ནས་ས་ཆེན་གྱིས་ལུང་རིག་མཁྱེན་པ་
དང་། འཇམ་དབྱངས་ཀྱིས་རྗེས་སུ་བཟུང་བས་ཚར་རེ་ལ་མཁྱེན་ཏེ། བླ་མས་
ཀྱང་ཐུགས་གཙིགས་ཆེ་སྐད་དོ། །དེ་ཙ་ན་མདོག་སྟོད་དུ་ཆོས་འཁོར་ཞིག་ལ་བླ་
མ་སེ་བྱོན་ཟེར། བླ་ཆེན་དེ་ལྟད་མོ་སོགས་ལ་མི་དགྱེས་ཀྱང་། བླ་མ་སེ་བཟང་
པོ་ཡིན་པ་དང་། ཆོས་བར་ཡིན་པས་སྒྱི་ཆུ་བའི་སློབ་མ་བན་ཆུང་འགའ་དང་
འགྲོགས་ནས་བྱོན་པས། བླ་མ་སེ་གྲལ་མགོ་ན་བཞུགས། འུད་མང་པོ་གསུང་གིན་
གདའོ། ཁོང་གི་གྲོགས་པོ་ཚོ་ལ་རེ་རེ་ནས་ཇོ་སྲས་ཉིད་ཡུལ་གང་ནས་ཡིན། ཡོན་
ཏན་ཅི་ཤེས། ད་བཤད་པ་བྱ་མནོའམ། སྒྲུབ་པ་གཅིག་བྱ་མནོ་ཟེར། བླ་ཆེན་
ལ་ཇོ་སྲས་ཉིད་གང་པ་ཡིན་གསུངས། བདག་གྲམ་ཕུ་ཕ་གི་བ་ཞིག་ཡིན་ལགས་
བྱས་པས། དེ་གང་ན་ཡོད། ས་སྐྱ་ན་ཡོད་བྱས་པས། འོ་ན། དེ་ན་ངའི་བླ་མ་
ཞིག་ཡོད་པ་ཡིན་ཏེ། སྐུ་ནི་གཤེགས་ཡོད་པར་འདུག །ང་ལ་ཁྲལ་འདོད་པ་ཅིག་
ཀྱང་མ་བྱུང་༌། དེ་ན་བ་རི་བའམ་བྱ་བ་ཞིག་གིས་བཟུང་འདུག་ཟེར་བས་འགྲོ་སྙིང་
ཡང་མ་འདོད། ད་དེའི་ཤུལ་ན་ཇི་ལྟར་ཡོད་གསུངས་པས། དེའི་བུ་དོད་ཅིག་
ཀ་བདག་ལགས་ཞུས་པས། བླ་མ་ན་རེ། ཇོ་སྲས་ཉིད་བརྫུན་མ་གསུངས། ངའི་
བླ་མ་ལ་སྲས་མི་མངའ་བ་ཡིན་ཟེར་བ་ལ། རྡོ་རྗེ་ཕྱུག་མོ་ལ་མེད་པས་བླ་ཆེན་གྱིས་
ལན་འདེབས་མ་ནུས་པ་ལ། གྲོགས་ཀུན་གྱིས་རྒྱུ་མཚན་བཤད་དེ། རྡོ་རྗེ་ཕྱུག་མོ་
ལ་མེད་དེ། ལོགས་སུ་ཞང་མོ་བྱ་བ་ལ་འདི་ལྟར་བྱོན་པ་ལགས་ཞུས་པས། བླ་
མའི་ཞལ་ནས་མི་གསོན་ཤི་མི་འཕྲད་ཟེར་ཏེ། འཕྲད་པའི་དུས་བྱུང་ཟེར་ནས་བླ་
ཆེན་པང་དུ་བཞེས། སྤྱན་ཆབ་ཕྱུང་ནས་རྒན་པོ་གོགས་པོ་འདིའི་ནང་ན་ཆོས་ཡོད་
པས་ཁྱེད་ལ་སྟེར་བ་ཡིན་པས་མྱུར་དུ་ཤོག །ག་ལེ་ཡོང་སྙམ་ན་སང་ཕོད་ནི་ང་
386

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་བསྟོད་ཚོགས་ཀྱི་སྐོར།
འཆི་བ་ཡིན་གསུངས་ནས། བླ་ཆེན་གྱིས་དེར་ཞག་གཅིག་བཞུགས་ཏེ་དེའི་བར་ལ་
བླ་མས་ལམ་འབྲས་བུ་དང་བཅས་པའི་མན་ངག་འདི་ལ་དཀྱུས་སུ་གསུངས་པ་འདི་
ཙམ་ཞིག་ཡོད། དེ་ལ་འཕྲོས་དང་གེགས་སེལ་ལ་སོགས་པ་འདི་ལྟར་ཡོད་ཀྱི་རྐང་
གྲངས་དང་བཅས་པ་ཡམ་མེ་བ་ཞིག་གསུངས། དེ་ནས་ཡར་བྱོན་ནས་མཁར་ཆུང་
དུ་བཞུགས་དགོངས་ནས། ཁྲེས་པོ་ཚུན་ཆོད་སྦྲགས་ཡོད་ཙ་ན། ཁོང་གི་བྲང་
རོགས་སྟོན་པ་རྡོ་རྗེ་འོད་ཟེར་དང་ཞང་བཙུན་རཱ་ཛ་བྱ་བ་གཉིས་ན་རེ། བླ་མ་
འདིས་ངེད་གྲྭ་བ་འདི་ཙམ་གྱི་ནང་ནས་ཁྱེད་ཁོ་ན་ཐུགས་ལ་འདོགས་པར་
འདུག །སྤྱིར་ཡང་གསང་སྔགས་པ་བྱ་བ་གང་ཡང་བླ་མ་ལ་ཞུ་དགོས་པ་ཡིན་པས།
བླ་མ་ལ་ཞུས་ལ་སོང་ཟེར་བ་བདེན་སྙམ་ནས་ཞུས་པས། བླ་མའི་ཞལ་ནས་ཁྱེད་
ཅི་ལ་འགྲོ་གསུངས། གདམས་ངག་ཅིག་ཞུ་བ་ལགས་བྱས་པས། ཚོད་མ་
ཆུང་། དེ་སེ་ལྕེ་ལ་རེ་བྱ་བ་ཡིན། གདམས་ངག་པ་ཅིའང་མེད། ངའི་བླ་མ་
མངའ་རིས་པའི་ཆོས་ཀྱི་བྲལ་བྲུལ་འདྲ་བསྒྲུགས་ནས་འཆད་པ་ཡིན་གསུངས་ནས་
འགྲོར་མ་གནང་། དེར་བླ་མས་མ་གནང་བར་འགྲོ་བའི་ཆ་མ་ཡིན་ཏེ། འོན་ཀྱང་
སང་ཕོད་འགྲོ་སྙམ་ཙ་ན་སེས་གསུངས་པ་བདེན་ཏེ་སྐུ་འདས། འགྱོད་དེ་བྱ་ཐབས་
ནི་མེད། དེ་ནས་ཡང་གནམ་ཁའུ་པ་ཅན་དུ་བྱོན་ནས་ཆོས་གསན་ནོ། །དེ་ནས་
དུས་རིང་ཞིག་ན་བླ་མ་སྒྱི་ཆུ་བ་ས་སྐྱར་གདན་དྲངས་ནས་ཆོས་འཁོར་བྱ་དགོངས་
ཏེ་ནས་ཁལ་སུམ་བརྒྱ་ཙམ་དང་ཆ་རྐྱེན་མང་དུ་བསྒྲུབས། སློབ་མ་འགའ་ཡང་
བསྡུས་ནས་ཡོད་ཙ་ན། བླ་མ་སྒྱི་ཆུ་བ་བསྙུངས་ནས་བླ་ཆེན་ལ་ཤོག་གསུངས་པ
བྱུང་ནས་བྱོན་པས་མ་སླེབས་པར་མ་མཇལ། བླ་མས་ཁྱོད་རང་རབ་ཏུ་བྱུང་ལ་
འཁོན་ཚོའི་སྡེ་འདི་སྐྱོངས་གསུངས་པའི་གསུང་བཞག་ནས་སྐུ་གཤེགས་ཏེ། སྒྱི་ཆུ་
བའི་གདན་ས་བླ་ཆེན་ལ་གཏད། དེའི་རྗེས་ཀྱི་བྱ་བ་རྣམས་ཚར་ནས་ས་སྐྱར་བྱོན་
-387-

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
ཏེ། བླ་མའི་གསུང་སྒྲུབ་པའི་ཆེད་དུ་རབ་ཏུ་བྱུང་དགོངས་ནས། ན་བཟའ་སེར་
ཆས་བསྒྲུབས་པས། བླ་མ་གནམ་ཁའུ་པས་གསན་ཏེ། ཤོག་གསུངས་ནས་བྱོན་
པས། ཁྱེད་སེར་ཆས་བསྒྲུབས་ནས་ཅི་བྱེད་གསུངས། རབ་ཏུ་བྱུང་བ་ལགས་བྱས་
པས། མ་བྱེད་གསུངས། བླ་མ་སྒྱི་ཆུ་བའི་གསུང་ཡིན་བྱས་པས། བླ་མ་མཉམ་
པོ་ལ་ཁོང་གཤིན་པོའི་ཁ་ཆེམས་པས་ང་གསོན་པོའི་ངག་ལ་ཉོན།